Бабуна (река)

За други значења на  поимот Бабуна, видете на појаснителната страница

Бабуна — река во Македонија, десна притока на Вардар. Таа извира под врвот Солунска Глава на планината Јакупица. Има должина од 65 километри, а нејзиното сливно подрачје зафаќа површина од 612 км2. Бабуна протекува јужно и југозападно од Велес.

 Течение  
Реката Бабуна извира на југоисточната страна на Мокра Планина под врвот Солунска ГлаваТрифуноски, Ф. Јован. „Област Бабуне и Тополке“. Скопје, 1968. стр. 138 и протекува помеѓу планинскиот масив Јакупица од левата и планината Бабуна од десната страна. Од своите извори на кои се наоѓаат прекрасните водопади во пределот над селото Нежилово тече во јужен правец до Богомила. Оттука протекува во југоисточен правец со до селото Оморани од каде што свртува кон североисток сѐ до вливот во ВардарТрифуноски, Ф. Јован. „Област Бабуне и Тополке“. Скопје, 1968. стр. 129. Бабуна има живописна клисуреста челенка, делумно клисуресто речно корито, мали водопади во нејзиниот горен тек. Се храни со вода од поголем број на притоки.Миловој Гашевски, Основни хидрографски особености на главните притоки на Вардар во СР Македонија, „Географски разгледи“, кн. 17, Скопје, 1979. Во своето течение долго 53 километри, прима неколку притоки, од кои најзначајни се десните притоки: Брезица, Изворска и Војничка Река. Поради извонредната чистина на водата во Бабуна живеат повеќе видови риби како пастрмка, плашица, бојник, како и речни ракови, кои се често ловени во летниот период. Во долниот тек реката минува низ клисурата Пешти, каде што речните вирови се доста посетени од капачи преку летниот период.

 Галерија 

Реката помеѓу селата Богомила и Нежилово

 Наводи 

 Надворешни врски 

Категорија:Реки во Македонија
Категорија:Притоки на Вардар